మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ICC CWC 2019 Semis: మరీ ఇంత ముందుగానా.. సెమీస్ బెర్త్‌పై కోహ్లీ కామెంట్
తొలి రెండు మ్యాచుల్లో గెలిచి బౌలింగ్‌లోనూ, బ్యాటింగ్‌లోనూ బలంగా ఉన్నామని భారత్ నిరూపించింది. ఈ రెండు విజయాలతో భారత అభిమానుల్లో ధీమా వచ్చింది. ఇదే విషయాన్ని ఆస్ట్రేలియా మ్యాచ్ అనంతరం మీడియా కెప్టెన్ విరాట్ కోహ్లీని ప్రశ్నించింది.
Samayam Telugu | Updated:
Jun 11, 2019, 02:39PM IST
హైలైట్స్
టోర్నీ ప్రారంభంలోనే రెండు పెద్ద జట్లను ఓడించిన భారత్
దక్షిణాఫ్రికా, ఆస్ట్రేలియా లాంటి ఉత్తమ జట్లకు ఓడించి తమ బలమేంటో చూపిన టీమిండియా
ప్రొటీస్‌పై బౌలింగ్, కంగారూలపై బ్యాటింగ్‌తో ఆకట్టుకున్న భారత ఆటగాళ్లు
క్రికెట్ ప్రపంచ కప్ టోర్నమెంట్ తొలి రెండు మ్యాచుల్లో దక్షిణాఫ్రికా, ఆస్ట్రేలియా వంటి బలమైన జట్లను ఎదుర్కొన్న టీమిండియా రెండు మ్యాచుల్లోనూ గెలిచి సత్తా చాటింది. వస్తున్నాం కాచుకోండి అంటూ మిగిలిన జట్లకు గట్టి సందేశాన్ని పంపింది. ప్రపంచ కప్ ప్రారంభానికి ముందు ప్రపంచ కప్ రేసులో ఉన్న జట్లలో భారత్ కూడా ఒకటి. కానీ, ఇప్పుడు ఆ జట్లు అన్నిటికన్నా కూడా భారత్ బలంగా కనిపిస్తోంది. కప్ రేసులో ముందుంది. సౌథాంప్టన్‌లో జరిగిన భారత్ తొలి మ్యాచ్‌లో బలమైన దక్షిణాఫ్రికాను 6 వికెట్ల తేడాతో ఓడించింది. ఇక రెండో మ్యాచ్‌లో ఆస్ట్రేలియాను 36 పరుగుల తేడాతో చిత్తు చేసింది.
ఈ రెండు మ్యాచుల్లో గెలిచి బౌలింగ్‌లోనూ, బ్యాటింగ్‌లోనూ బలంగా ఉన్నామని భారత్ నిరూపించింది. ఈ రెండు విజయాలతో భారత అభిమానుల్లో ధీమా వచ్చింది. ఇదే విషయాన్ని ఆస్ట్రేలియా మ్యాచ్ అనంతరం మీడియా కెప్టెన్ విరాట్ కోహ్లీని ప్రశ్నించింది. ‘సెమీ ఫైనల్స్‌కు మీకు మార్గం సులభమైందా?’ అని ఓ మీడియా ప్రతినిధి అడిగిన ప్రశ్నకు కోహ్లీ అదిరిపోయే సమాధానం ఇచ్చాడు. ‘ఇంత ముందుగా ఈ విషయాన్ని డిసైడ్ చేయలేమని నేను అనుకుంటున్నాను. ఆరు మ్యాచ్‌లు అయిన తరవాత మేం టోర్నమెంట్‌లో మంచి స్థానంలో నిలిచాక ఈ విషయం తెలుస్తుందని నేను భావిస్తున్నాను’ అని కోహ్లీ చెప్పాడు.
తాము అన్ని విభాగాల్లో దృఢంగా ఉండటం మంచి పరిణామమన్న కోహ్లీ.. తొలి దశలో ఇలాగే ఆడితే సెమీఫైనల్స్‌కు కచ్చితంగా చేరతామని అన్నాడు. కాగా, తాజాగా ఆస్ట్రేలియాపై విజయం ప్రతీకారమేనని కోహ్లీ చెప్పాడు. సొంత గడ్డపై ఆస్ట్రేలియా చేతిలో వన్డే సిరీస్‌ను కోల్పోవడంతో తమ ఆటగాళ్లు ఎలాగైనా ఈ మ్యాచ్‌లో గెలవాలని పట్టుదలతో ఆడారని, అనుకున్నది సాధించారని కోహ్లీ కొనియాడాడు. బౌలింగ్, బ్యాటింగ్, ఫీల్డింగ్ విభాగాల్లో ఒకేసారి అత్యుత్తమ ప్రదర్శనను ఊహించలేమని, అయినప్పటికీ తాము అన్ని విభాగాల్లో మంచి ప్రదర్శన కనబరిచామని కోహ్లీ అన్నాడు. హార్దిక్ పాండ్య, ధోనీ, కేఎల్ రాహుల్ సహకారంతో భారీ స్కోరు చేయగలిగామని కోహ్లీ వెల్లడించాడు.